Diari Oficial de la Generalitat Valenciana


Sumari del DOGV 9186, del 01-10-2021 (2021/9861)

RESOLUCIÓ de 29 de setembre de 2021, del president de l'Institut Valencià de Cultura, per la qual es concedeixen ajudes a l'organització i manteniment d'associacions empresarials i de professionals del sector audiovisual en 2021.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9186

Data del DOGV
:   01-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/9861


Data del document
:   29-09-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 29 de setembre de 2021, del president de l'Institut Valencià de Cultura, per la qual es concedeixen ajudes a l'organització i manteniment d'associacions empresarials i de professionals del sector audiovisual en 2021. [2021/9861]  
Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 16 de març de 2021, del president de l'Institut Valencià de Cultura, per la qual es convoca la concessió d'ajudes a l'organització i manteniment d'associacions empresarials i de professionals del sector audiovisual en 2021 (DOGV 9068, 23.04.21), en atenció als següents  
  
Antecedents de fet  
Primer. Mitjançant la Resolució de 16 de març de 2021, es va convocar la concessió d'ajudes a l'organització i manteniment d'associacions empresarials i de professionals del sector audiovisual en 2021, d'acord amb el que es preveu en l'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
  
Segon. De conformitat amb el que s'estableix en el punt 1 del punt resolutiu tercer de la convocatòria, el termini de presentació de sol·licituds era de 20 dies naturals, a comptar des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 21 de maig de 2021, havent-se presentat dins d'aquest termini nou sol·licituds.  
Tercer. Per resolució del president de l'Institut Valencià de Cultura, de 7 de juny de 2021, van ser nomenats els membres de la comissió tècnica de valoració de les sol·licituds, prevista en el punt resolutiu quart de la Resolució de 16 de març de 2021.  
Quart. Constituïda a aquest efecte i reunida en sessió el 22 de juliol de 2021, va procedir a valorar les sol·licituds i els seus projectes conforme als criteris establits en el punt resolutiu cinqué de la resolució de convocatòria, emetent el corresponent informe i proposta, tal com recull la corresponent acta de la sessió a la qual es va donar difusió a través de la pàgina web de l'Institut Valencià de Cultura (http://ivc.gva.es).  
  
Cinqué. A la vista de l'informe de la comissió tècnica de valoració, el director general de l'Institut Valencià de Cultura, va formular proposta de resolució en compliment del que es preveu en el punt 6 de l'article 6 de l'Ordre 8/2020.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei (BOE 176, 21.07.2006).  
Segon. La Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions (DOGV 7464, 12.02.2015) i especialment el que es disposa en el seu títol X.  
Tercer. L'Ordre 8/2020, d'11 de juny, de la Conselleria d'Educació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 8837, 17.06.2020).  
Quart. Resolució de 16 de març de 2021, del president de l'Institut Valencià de Cultura, per la qual es convoca la concessió d'ajudes a l'organització i manteniment d'associacions empresarials i de professionals del sector audiovisual en 2021.  
D'aquesta resolució, interessa destacar els següents apartats:  
El punt 2 del punt resolutiu segon: «L'import previst per aquesta convocatòria és 65.000 euros i es distribuirà en un màxim de huit ajudes, amb un màxim de 12.000 euros per ajuda.»  
  
El punt 1 del punt resolutiu cinqué: «No podran proposar-se com a beneficiaris els titulars de projectes per als quals s'haja sol·licitat ajuda i que no aconseguisquen com a mínim 50 punts». I això d'acord amb el que es disposa en l'article 35, punt 1, de l'Ordre 8/2020, d'11 de juny.  
El punt 3 del punt resolutiu cinqué: «La puntuació obtinguda pel projecte de cada associació, sempre que abast o supere els 50 punts, determinarà l'import de l'ajuda, amb els límits previstos en el resol segon. Sense perjudici de l'anterior, l'import de l'ajuda no podrà superar les despeses de l'exercici previstos en el pressupost.»  
Cinqué. El Decret 141/2014, de 5 de setembre, del Consell (DOGV 7355, 08.09.14), pel qual es modifica el Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener, que contempla en el seu article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en Institut Valencià de Cultura.  
Per la seua part, l'article 4, punt 2, lletra j), disposa que correspon a la Presidència «convocar i resoldre la concessió d'incentius, ajudes i subvencions i aprovar les bases corresponents».  
Per tot això, en virtut dels antecedents de fet i fonaments de dret esmentats i altra normativa aplicable, vista l'acta i la proposta evacuada per la comissió tècnica de valoració, així com la proposta de resolució elevada pel director general de l'Institut Valencià de Cultura, atenent el que es preveu en l'article 7 de l'Ordre 8/2020, i en l'exercici de les competències per a la concessió de les ajudes que tinc atribuïdes conforme amb els preceptes esmentats, resolc:  
  
Primer  
Concedir les ajudes als beneficiaris que s'assenyalen en l'annex I de la present resolució, d'acord amb la puntuació obtinguda segons la baremació dels criteris de valoració aplicable, amb càrrec al crèdit previst en la secció 09, entitat 00020, línia de subvenció S4006000, «Foment d'activitats audiovisuals», inclosa en el capítol IV del pressupost de l'Institut Valencià de Cultura, destinada a la citada finalitat, per import de 65.000 ?, que es distribuiran entre un màxim de 8 ajudes, amb un màxim de 12.000 euros per ajuda.  
  
Segon  
Denegar l'ajuda a la sol·licitud relacionada en l'annex II, d'acord amb el que es disposa en la base segona, punt dos de la resolució de 16 de març de 2021.  
  
Tercer  
No figuren en el procediment i no s'han tingut en compte altres fets, ni altres al·legacions i proves que les adduïdes per les entitats interessades, per la qual cosa la proposta de resolució té caràcter de definitiva, d'acord amb el que es disposa en l'article 82.4 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
Les ajudes concedides mitjançant aquesta resolució estan acollides al règim de minimis establit en el Reglament O.E. número 1407/2013, de la Comissió, de 18 de desembre de 2013 (DOUE L352, 24.12.2013) relatiu a l'aplicació dels articles 107 i 108 del Tractat UE a les ajudes de minimis; la vigència del qual prorroga el Reglament (UE) 2020/972, de la Comissió, de 2 de juliol de 2020 (DOUE L215/3, 07.07.2020).  
  
  
Cinqué  
Els beneficiaris hauran de complir les obligacions i normes de justificació previstes en els punts resolutius seté i huité de la Resolució de 16 de març de 2021, del president de l'Institut Valencià de Cultura.  
  
  
Els beneficiaris hauran de comunicar a l'Institut Valencià de Cultura l'acceptació de l'ajuda en un termini no superior als deu dies hàbils següents al dia de la publicació de la resolució de concessió en el Diari Oficial de la Generalitat Valenciana, segons el model d'acceptació que figura en la resolució de convocatòria com a annex III i facilitar les dades bancàries on l'empresa sol·licitant desitge rebre l'import de l'ajuda, emplenant el model de domiciliació bancària segons el model que figura en la resolució de convocatòria com a annex II.  
  
Aquests documents es presentaran per via telemàtica segons el que es preveu en la present resolució per a presentar la sol·licitud.  
En cas de no presentar l'acceptació, se li declararà perdut el dret a la subvenció concedida.  
Sense perjudici de l'anterior, la presentació de l'acceptació per via telemàtica fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comportarà l'aplicació de les sancions que corresponguen.  
L'últim dia de termini per a la presentació dels documents justificatius de les ajudes és el 30 de novembre de 2021. En cas de no aportar la justificació dins del termini assenyalat, el crèdit pressupostari quedarà anul·lat i es perdrà el dret a cobrar l'ajuda concedida.  
  
Les beneficiàries no podran imputar a la justificació d'aquestes ajudes despeses directes ni indirectes que servisquen per a justificar altres ajudes públiques que els hagueren sigut concedides.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, aquesta resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant els jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 29 de setembre de 2021.- El president de l'Institut Valencià de Cultura: Vicent Marzà i Ibáñez.  
  
  
ANNEX I   
Relació beneficiaris  
  
Expedient Sol·licitant Puntuació Import  
SRXKX-PBK-97-652 ASOCIACION EMPRESAS DE SERVICIOS DEL AUDIOVISUAL VALENCIANO 65,00 7.280,47  
ASYQG-BMX-55-376 ESCRIPTORS DE L'AUDIOVISUAL VALENCIÀ 100,00 11.200,72  
EJIBP-WNQ-17-394 PRODUCTORS AUDIOVISUALS VALENCIANS 83,32 9.332,44  
VMDIE-BNQ-56-342 ACADÈMIA VALENCIANA DE L'AUDIOVISUAL 96,50 10.808,69  
PORGN-KJG-14-104 SINDICAT ACTORS I ACTRIUS PROFESSIONALS VALENCIANS 95,00 10.640,68  
OTNPI-ZXS-69-602 ASOCIACIÓN VALENCIANA DE EMPRESARIOS DE CINE 75,00 5.600,36  
IIXGJ-TEM-45-900 EMPRESAS AUDIOVISUALES VALENCIANAS FEDERADAS 62,50 7.000,45  
POIPK-RDC-70-574 ASOCIACIÓN ALICANTE AUDIOVISUAL 56,00 3.136,20  
  
  
  
ANNEX II  
  
Expedient Sol·licitant Puntuació  
THUGI-VGT-57-839 ASSOCIACIÓ DE TELEVISIONS VALENCIANES DE PROXIMITAT 52,50